rejauldu/bengali-wikipedia huggingface dataset:
জ্যাক রায়ান ম্যাকগ্লিন (; জন্ম: ৭ জুলাই ২০০৩; জ্যাক ম্যাকগ্লিন নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন ক্লাব ফিলাডেলফিয়া ইউনিয়ন এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, ম্যাকগ্লিন মার্কিন যুক্তরাষ্ট্র অনূর্ধ্ব-১৬ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০২৪ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন জ্যাক রায়ান ম্যাকগ্লিন ২০০৩ সালের ৭ই জুলাই তারিখে মার্কিন যুক্তরাষ্ট্রের নিউ ইয়র্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ম্যাকগ্লিন মার্কিন যুক্তরাষ্ট্র অনূর্ধ্ব-১৬, মার্কিন যুক্তরাষ্ট্র অনূর্ধ্ব-২০ এবং মার্কিন যুক্তরাষ্ট্র অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৮ সালের ২৬শে এপ্রিল তারিখে তিনি মার্কিন যুক্তরাষ্ট্র অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ম্যাকগ্লিন ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মার্কিন যুক্তরাষ্ট্র অলিম্পিক দলে স্থান পেয়েছেন।  ২০২৪ সালের ২০শে জানুয়ারি তারিখে, ২০ বছর, ৬ মাস ও ১৩ দিন বয়সে, বাম পায়ে ফুটবল খেলায় পারদর্শী ম্যাকগ্লিন স্লোভেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মার্কিন যুক্তরাষ্ট্রের হয়ে অভিষেক করেছেন।https://us.soccerway.com/matches/2024/01/20/world/friendlies/united-states-of-america/slovenia/4273100/ উক্ত ম্যাচের ৬১তম মিনিটে মধ্যমাঠের খেলোয়াড় জোশ অ্যাটেনসিওয়ের বদলি খেলোয়াড় হিসেবে তিনি মাঠে প্রবেশ করেছিলেন;https://www.ussoccer.com/stories/2024/01/twenty-five-players-called-for-usmnt-january-training-camp-orlando-ahead-of-usa-slovenia-on-jan-20 ম্যাচে তিনি ১০ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4270810 ম্যাচটি স্লোভেনিয়া ১–০ গোলের ব্যবধানে জয়লাভ করেছিল।https://www.national-football-teams.com/matches/report/38143/Usa_Slovenia.html মার্কিন যুক্তরাষ্ট্রের হয়ে অভিষেকের বছরে ম্যাকগ্লিন সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফিলাডেলফিয়া ইউনিয়নের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:হিউস্টন ডায়নামো ফুটবল ক্লাবের খেলোয়াড় বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড়
হাসিবুর রশীদ একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ম্যানেজমেন্ট ইনফরমেশন সিস্টেমস বিভাগের অবসরপ্রাপ্ত অধ্যাপক এবং রংপুর বেগম রোকেয়া বিশ্ববিদ্যালয়ের পঞ্চম উপাচার্য। উপাচার্য পদে নিয়োগ লাভের আগে তিনি বিশ্ববিদ্যালয়টির কোষাধ্যক্ষ হিসেবে দায়িত্ব পালন করেন।  জন্ম তিনি পাবনা জেলার ঈশ্বরদী উপজেলার রহিমপুর পৌর এলাকায় জন্মগ্রহণ করেন। তার পিতার নাম মো. হাজের আলী।  শিক্ষাজীবন হাসিবুর রশীদ ১৯৭০ সালে ঈশ্বরদী সাঁড়া মাড়োয়ারী উচ্চ বিদ্যালয় থেকে মাধ্যমিক ও ১৯৭২ সালে ঈশ্বরদী সরকারি কলেজ থেকে উচ্চ মাধ্যমিক সম্পন্ন করেন‌। তিনি ঢাকা বিশ্ববিদ্যালয় থেকে ব্যবস্থাপনা বিষয়ে ১৯৭৫ সালে স্নাতক ও ১৯৭৬ সালে স্নাতকোত্তর ডিগ্রি লাভ করেন। অধ্যাপক রশীদ যুক্তরাষ্ট্রের ওয়েস্টার্ন মিশিগান বিশ্ববিদ্যালয় থেকে ১৯৮৮ সালে দ্বিতীয় মাস্টার্স, ১৯৯৭ সালে যুক্তরাজ্যের বাথ বিশ্ববিদ্যালয় থেকে এমফিল এবং ২০১০ সালে ঢাকা বিশ্ববিদ্যালয় থেকে পিএইচডি ডিগ্রি অর্জন করেন।  কর্মজীবন হাসিবুর রশীদ দীর্ঘদিন ঢাকা বিশ্ববিদ্যালয়ের ব্যবস্থাপনা বিভাগে শিক্ষকতা করেছেন। তিনি ২০০০ সালে বিভাগটির অধ্যাপক পদে পদোন্নতি লাভ করেন। ২০০৫ সাল থেকে তিনি একই বিশ্ববিদ্যালয়ে নব প্রতিষ্ঠিত ম্যানেজমেন্ট ইনফরমেশন সিস্টেমস বিভাগে অধ্যাপনা শুরু করেন।  দীর্ঘ কর্মজীবনে অধ্যাপনার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। ২০২০ সালে তিনি বেগম রোকেয়া বিশ্ববিদ্যালয়, রংপুরের কোষাধ্যক্ষ হিসেবে নিয়োগ লাভ করেন।  হাসিবুর রশীদ ২০২১ সালের ৯ জুন পরবর্তী চার বছরের জন্য বেরোবির উপাচার্য হিসেবে নিয়োগ পান এবং এ নিয়োগ ১৪ জুন থেকে কার্যকর হবে বলে সরকারি প্রজ্ঞাপনে উল্লেখ করা হয়। সে অনুযায়ী ২০২১ সালের ১৪ জুন তিনি বিশ্ববিদ্যালয়টির পঞ্চম উপাচার্য হিসেবে দায়িত্বভার গ্রহণ করেন। ২০২৪ সালের ৯ আগস্ট তিনি বিশ্ববিদ্যালয়টির উপাচার্য পদ থেকে পদত্যাগ করেন।  গবেষণা ও প্রকাশনা তিনি দেশ-বিদেশে বিভিন্ন জার্নালে বহু গবেষণামূলক প্রবন্ধ প্রকাশ করেছেন।  সদস্যপদ হাসিবুর রশীদ আমেরিকান অ্যালামনাই অ্যাসোসিয়েশন এবং ইউরোপিয়ান অপারেশনস ম্যানেজমেন্ট-সহ বিভিন্ন স্বনামধন্য পেশাজীবী সংগঠনের সদস্য।  পুরস্কার ও সম্মাননা তিনি রাজশাহী শিক্ষা বোর্ড বৃত্তি, ইউজিসি বৃত্তি, বিশ্বব্যাংক বৃত্তি এবং কমনওয়েলথ বৃত্তি-সহ বিভিন্ন পুরস্কার ও সম্মাননা লাভ করেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পাবনা জেলার ব্যক্তি বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বেগম রোকেয়া বিশ্ববিদ্যালয়, রংপুরের উপাচার্য বিষয়শ্রেণী:বাথ বিশ্ববিদ্যালয়ের প্রাক্তন শিক্ষার্থী
This template indicates that the article needs additional references. There is currently no consensus on where to place this template. Many editors understand this template to be redundant when it is used on articles clearly marked as stubs.  For articles about living persons, the more specific template  should be used instead.  Usage The first unnamed parameter will replace the words "section or article" in the template, and is not required. The most common usage of this is to use one word or the other, e.g. {{Refimprove|section}} to indicate that only the section is affected by the tagged problem.  A  parameter is allowed; setting this to any value will result in the message "See talk page for details." being included in the tag.  This template also includes support for using the  parameter. Adding this parameter sorts the article into subcategories of :বিষয়শ্রেণী:নিবন্ধ অতিরিক্ত তথ্যসূত্র প্রয়োজন and out of the parent category, allowing the oldest problems to be identified and dealt with first. A bot will add this parameter if it is omitted. The simplest way to use this parameter manually is {{Refimprove|{{subst:DATE}}}} but it can be done more explicitly as {{Refimprove|date= }} (both result in the same output).  Listed below are three options for usage.  {{Refimprove}}  {{Refimprove|date= }}  {{Refimprove|article|{{subst:DATE}}|talk=y}}  Differences from related templates General advantage  The naming scheme of Refimprove parallels that used for , , and , thereby reducing confusion, in compliance with the KISS principle. Refimprove is easy to use.  Differences from  and  Refimprove uses simple, general wording so that the template can be used any time referencing in an article needs improvement. There is also a  and the normal variations.  Differences from  This template is intended for use in articles that need additional references. In case enough references appear to be present but the style of citation needs to improve, for example if it's not immediately clear which references back which facts, please don't use this template, but use  instead.  Differences from  Refimprove works for general and inline references whereas  is used for specific controversial statements requiring referencing. Unlike , Refimprove places a very conspicuous banner on the article.  Differences from ,  Refimprove can be used when there is not a "References" or "Further reading" section in the article. Nofootnotes and Morefootnotes, when used in conjunction with a "References" or "Further reading" section, give clearer instructions on what can be done to improve the referencing of the article.  Redirects  Include:     See also , for section , for living persons , for inline  Wikipedia:Template messages/Sources of articles Wikipedia:Template messages/Cleanup  বিষয়শ্রেণী:মুদ্রণ বহির্ভূত  ar:قالب:مصادر أكثر es:Plantilla:Refimprove sv:Mall:Källor behövs
প্রতিভা রন্তা (জন্ম: ১৭ ডিসেম্বর, ২০০০) একজন ভারতীয় অভিনেত্রী, যিনি হিন্দি চলচ্চিত্র ও টেলিভিশনে অভিনয় করেন। রন্তা টেলিভিশন অনুষ্ঠান কুরবান হুয়া (২০২০-২০২১)-এর মাধ্যমে অভিনয়ে আত্মপ্রকাশ করেন। এরপর তিনি তার অভিষেক চলচ্চিত্রে লাপাতা লেডিস (২০২৪) এবং ওয়েব ধারাবাহিক হীরামন্ডী (২০২৪)-এ অভিনয় করেছেন।   প্রারম্ভিক জীবন  রন্তা ২০০০ সালের ১৭ ডিসেম্বর হিমাচল প্রদেশের শিমলা জেলার টিক্কারের একটি পাহাড়ি রাজপুত পরিবারে জন্মগ্রহণ করেন। পরে তিনি শিক্ষাগ্রহণের উদ্দেশ্যে শিমলায় চলে যান। তিনি কনভেন্ট অব জিসাস অ্যান্ড মেরি, শিমলায় পড়াশোনা করেন এবং মুম্বইয়ের উষা প্রভিন গান্ধী কলেজ অব ম্যানেজমেন্ট থেকে চলচ্চিত্র নির্মাণে স্নাতক হন।   চলচ্চিত্রের তালিকা   চলচ্চিত্র   বছর শিরোনাম ভূমিকা মন্তব্য সূত্র ২০২৪ লাপাতা লেডিস জয়া/পুষ্পা রানী     টেলিভিশন   বছর শিরোনাম ভূমিকা মন্তব্য সূত্র ২০২০-২০২১ কুরবান হুয়া চাহাত বেগ ভট্ট ধানী  ২০২২ আধা ইশক রেনে ভরদ্বাজ  ২০২৪ হীরামন্ডী শামা    টীকা    তথ্যসূত্র    বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিমাচল প্রদেশের অভিনেত্রী
ঝি-বা-ব্জাং-পো () (১৬২৫-১৭১৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ঝি-বা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টাদশ প্রধান ছিলেন।   সংক্ষিপ্ত জীবনী  ঝি-বা-ব্জাং-পো ১৬২৫ খ্রিষ্টাব্দে তিব্বতের কোং-পো-দ্গোন-ফুগ () নামক স্থানে জন্মগ্রহণ করেন। তার পিতার নাম ছিল নাম-ম্খা'-ব্ক্রা-শিস () এবং মাতার নাম ছিল ম্ত্শো-মো ()। তেরো বছর বয়স শাক্য ল্হা-দ্বাং () নামক ফান-ব্দে () বৌদ্ধবিহারের প্রধান তাকে শিক্ষার্থীর শপথ প্রদান করেন এবং যমান্তক, হেরুকা, ছেদ সাধনা প্রভৃতি বিভিন্ন তান্ত্রিক বিষয়ে শিক্ষাপ্রদান করেন। ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () এবং ঙ্গাগ-দ্বাং-ছোস-ক্যি-দ্বাং-ফ্যুগ () নামক পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা তার অন্যান্য উল্লেখযোগ্য শিক্ষক ছিলেন। সতেরো বছর বয়সে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে যাত্রা করেন যেখানে ঐ বিহারের ষোড়শ প্রধান ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামা তাকে শিক্ষা প্রদান করেন। ১৬৪৩ খ্রিষ্টাব্দে ছোস-ক্যি-র্গ্যাল-পো মৃত্যুবরণ করলে তিনি ঐ বিহারের অষ্টাদশ প্রধানের দায়িত্ব লাভ করেন। এরপর তিনি মধ্য তিব্বত যাত্রা করলে চতুর্থ পাঞ্চেন লামা তাকে ভিক্ষুর শপথ প্রদান করেন। তিনি সাততলা উচ্চ একটি বিশালাকার মৈত্রেয়ের চিত্রকলা ও একটি একতলা উচ্চ অমিতাভ বুদ্ধের স্বর্ণমূর্তি নির্মাণ করান এবং ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে প্রভূত সংস্কার সাধন করেন। তিনি পঞ্চম 'ফাগ্স-পা-ল্হা () উপাধিধারী বৌদ্ধ লামা হিসেবে র্গ্যাল-বা-র্গ্যা-ম্ত্শোকে চিহ্নিত করে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে এসে শিক্ষা প্রদান করেন। এবং ঐ বিহারের পরবর্তী প্রধান হিসেবে নির্বাচিত করেন। ১৬৫৯ খ্রিষ্টাব্দে তিনি পুনরায় মধ্য তিব্বত যাত্রা করেন। এই সময় তিনি পঞ্চম দলাই লামা এবং দ্কোন-ম্ছোগ-ছোস-ব্জাং নামক উনচল্লিশতম দ্গা'-ল্দান-খ্রি-পার নিকট যমান্তক ও লাম-রিম সম্বন্ধে শিক্ষালাভ করেন। ১৬৬২ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে সম্পূর্ণ দায়িত্ব র্গ্যাল-বা-র্গ্যা-ম্ত্শোকে অর্পণ করে জীবনের বাকি সময় বিভিন্ন স্থানে সাধনা করে কাটান।   তথ্যসূত্র         বিষয়শ্রেণী:১৬২৫-এ জন্ম বিষয়শ্রেণী:১৭১৭-এ মৃত্যু বিষয়শ্রেণী:ঝিওয়া ল্হা বিষয়শ্রেণী:চামদো ত্রিরাব
মুসা খানের মসজিদ বা মুসা খাঁর মসজিদ বাংলাদেশের ঢাকা শহরে অবস্থিত মোগল স্থাপত্যের অনুকরণে নির্মিত একটি মসজিদ। এটি ঢাকা বিশ্ববিদ্যালয় এর শহীদুল্লাহ হল ছাত্রাবাসের নিকটে ও কার্জন হলের পিছনে অবস্থিত। ধারণা করা হয় যে, এই মসজিদটি ঈসা খাঁর পুত্র মুসা খান নির্মাণ করেন। ঢাকা শহরে বিনত বিবির মসজিদের পাশাপাশি এটি প্রাক-মুঘল স্থাপত্যের একটি নিদর্শন।  ইতিহাস right|thumb|মসজিদের পিছনে লেখা এর সংক্ষিপ্ত ইতিহাস ঢাকা বিশ্ববিদ্যালয়ের কার্জন হল প্রাঙ্গণে ড. মুহম্মদ শহীদুল্লাহ হলের উত্তর-পশ্চিম কোণে মুসা খাঁর মসজিদ নির্মিত হয় আনুমানিক ১৬৭৯ সালে। ভৌগোলিক স্থানাঙ্কে মুসা খান মসজিদের অবস্থান ।  নির্মাণ কৌশল থাম্ব|মসজিদের ভেতরের অংশ দৃষ্টিনন্দন এ মসজিদে রয়েছে তিনটি গম্বুজ। মসজিদটি নির্মাণ করা হয় তিন মিটার উঁচু একটি ভল্ট প্লাটফর্মের ওপর। ভল্ট প্লাটফর্মটি ১৭ মিটার দীর্ঘ ও ১৪ মিটার চওড়া।  প্লাটফর্মের উপর নির্মিত মসজিদটির নিচতলায় কয়েকটি কক্ষ রয়েছে। এগুলোতে আগে মসজিদ সংশ্লিষ্টরা বাস করলেও এর সবগুলোই এখন পরিত্যক্ত। তিন গম্বুজ বিশিষ্ট মসজিদটির একটি গম্বুজে বড় ফাটল দেখা দিয়েছে।   ঐ ফাটল দিয়ে গত বর্ষায় বৃষ্টির পানি মসজিদের ভিতরে পড়েছে বলে জানিয়েছেন মুসল্লিরা।  মসজিদের পশ্চিম ও পূর্ব প্রাচীর প্রায় ৬ ফুট পুরু।   উত্তর ও দক্ষিণ প্রাচীর ৪ ফুট পুরু।   চার দেয়াল, ছাদ এবং গম্বুজ— সবকিছুতেই দীর্ঘদিন ধরে শেওলা জমে কালচে হয়ে গেছে। মসজিদের দুই মূল স্তম্ভে বড় ধরনের ভাঙন সৃষ্টি হয়েছে।  ইতিহাসবিদ আহমদ হাসান দানীর ‘ঢাকা:অ্যা রেকর্ড অব ইটস চেঞ্জিং ফরচুনস’ গ্রন্থে উল্লেখিত বর্ণনামতে, মসজিদটি মুসা খাঁর নামে হলেও স্থাপত্যশৈলী অনুযায়ী এটি শায়েস্তা খাঁর আমলে বা তারপরে নির্মিত হয়েছিল।   হুমকি  মেট্রো-রেল প্রকল্পের কারণে দেশের অন্যতম অন্যতম বিরল এই মুঘল কাঠামো হুমকির মধ্যে রয়েছে। মসজিদ সহ প্রায় ৭৫ ঐতিহাসিক গুরুত্ব স্থাপত্য মেট্রো-রেল প্রকল্পের কারণে হুমকির মুখে পড়েছে।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  ঢাকা বিভাগের মসজিদের তালিকা  তারা মসজিদ  ষাট গম্বুজ মসজিদ   তথ্যসূত্র   বহিঃসংযোগ     বিষয়শ্রেণী:ঢাকা জেলার মসজিদ বিষয়শ্রেণী:ঢাকা জেলার দর্শনীয় স্থান বিষয়শ্রেণী:ঢাকা বিশ্ববিদ্যালয়
সেনা পরিবার কল্যাণ সমিতি একটি বাংলাদেশি অলাভজনক প্রতিষ্ঠান, যা বাংলাদেশ সেনাবাহিনীর উদ্যোগে প্রতিষ্ঠিত এবং জ্যেষ্ঠ সেনা কর্মকর্তাদের স্ত্রীদের দ্বারা পরিচালিত হয়। এই সংগঠনের নেতৃত্বে থাকেন বাংলাদেশ সেনাবাহিনী প্রধানের স্ত্রী।   ইতিহাস  সেনা পরিবার কল্যাণ সমিতি প্রতিষ্ঠিত হয় ১৯৭৫ সালে, যার প্রতিষ্ঠাতা সভাপতি ছিলেন জেনারেল হুসেইন মুহাম্মদ এরশাদের স্ত্রী রওশন এরশাদ।  ২০০৭ সালের জুলাই মাসে এই সমিতি সেনা সহায়ক স্কুল প্রতিষ্ঠা করে। তৎকালীন সেনাপ্রধান মইন ইউ আহমেদের স্ত্রী নাজনীন মইন এই প্রকল্পের নেতৃত্ব দেন। তিনি শহীদ বীর উত্তম লেফটেন্যান্ট আনোয়ার গার্লস কলেজ-এর শিক্ষার্থীদের মাঝে পুরস্কার বিতরণ করেন।  ২০১৫ সালের ২৯ এপ্রিল প্রধানমন্ত্রী শেখ হাসিনা ঢাকার ক্যান্টনমেন্ট এলাকায় সেনা পরিবার কল্যাণ সমিতির সদর দপ্তর “সূর্যকন্যা” উদ্বোধন করেন।  ২০১৯ সালের জানুয়ারিতে খাগড়াছড়ি জেলা ইউনিট দরিদ্রদের মাঝে শীতবস্ত্র বিতরণ করে। স্থানীয় ইউনিটের সভাপতি ফাহমিদা সাজেদ এ কার্যক্রমের নেতৃত্ব দেন। তিনি গুইমারা ক্যান্টনমেন্টে অবস্থিত ২৪তম আর্টিলারি ব্রিগেডের ব্রিগেডিয়ার জেনারেল এ.কে.এম. সাজেদুল ইসলামের স্ত্রী। রাঙামাটি জেলা ইউনিটও শীতবস্ত্র বিতরণ করে।  কক্সবাজার জেলা ইউনিট রামু উপজেলায় ৪০০ জনের মাঝে শীতবস্ত্র বিতরণ করে। ২০২০ সালের জুনে তারা গর্ভবতী নারীদের জন্য একটি বিনামূল্যের মেডিকেল ক্যাম্প এবং সেপ্টেম্বরে জাতির জনক শেখ মুজিবুর রহমান-এর জন্মশতবার্ষিকী উপলক্ষে একটি চিত্রাঙ্কন প্রতিযোগিতার আয়োজন করে। কক্সবাজার ইউনিট বাংলাদেশ সেনাবাহিনীর ১০ম পদাতিক ডিভিশনের অন্তর্ভুক্ত, যা রামু ক্যান্টনমেন্টে অবস্থিত। এই ইউনিটের সভাপতি শারমিন মাইন, যিনি ১০ম পদাতিক ডিভিশনের জিওসি মেজর জেনারেল ফখরুল হাসানের স্ত্রী।  ২০২১ সালের আগস্টে সেনা পরিবার কল্যাণ সমিতি ও ঢাকা ক্যান্টনমেন্ট লেডিস ক্লাব মিলে কোভিড-১৯ মহামারির কারণে ক্ষতিগ্রস্ত দরিদ্র জনগণের মাঝে ত্রাণসামগ্রী বিতরণ করে। এটি পরিচালনা করেন সভাপতি নুরজাহান আহমেদ, যিনি তৎকালীন সেনাবাহিনী প্রধান জেনারেল এস এম শফিউদ্দিন আহমেদের স্ত্রী।   আরও দেখুন    বাংলাদেশ সেনাবাহিনী ওয়েলফেয়ার ট্রাস্ট   সেনা কল্যাণ সংস্থা    তথ্যসূত্র   বিষয়শ্রেণী:১৯৭৫-এ বাংলাদেশে প্রতিষ্ঠিত বিষয়শ্রেণী:বাংলাদেশের সশস্ত্র বাহিনী বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭৫-এ প্রতিষ্ঠিত সরকারি সংস্থা
বক্কাস রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল বিকেকেএস।   অবস্থান   স্টেশন উত্তর প্রদেশের বক্কাসে অবস্থিত। এই স্টেশন থেকে পরবর্তী স্টেশন হল - উতরেটিয়া রেলওয়ে স্টেশন এবং পূর্ববর্তী স্টেশন হল অনুপগঞ্জ রেলওয়ে স্টেশন।   পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  বক্কাস রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
ব্রিটিশ ক্যারিবীয় ফুটবল অ্যাসোসিয়েশন (; এছাড়াও সংক্ষেপে বিসিএফএ নামে পরিচিত) ব্রিটিশ ক্যারিবীয়দের ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯৫৭ সালের ২০শে জানুয়ারি তারিখে প্রতিষ্ঠিত হয়েছিল। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এটি ওয়েস্ট ইন্ডিজ ফেডারেশনের সদস্য ছিল না। এই সংস্থার সদর দপ্তর ব্রিটিশ ক্যারিবীয় অঞ্চলে অবস্থিত।  এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। ব্রিটিশ ক্যারিবীয় ফুটবল অ্যাসোসিয়েশনের সর্বশেষ সভাপতির দায়িত্ব পালন করেছিলেন কেন্ট গাল্ট।  তথ্যসূত্র  বিষয়শ্রেণী:ব্রিটিশ ক্যারিবীয় ফুটবল অ্যাসোসিয়েশন বিষয়শ্রেণী:১৯৫৭-এ প্রতিষ্ঠিত ক্রীড়া সংস্থা
মিনিস্ত্যার দ্য লা লঁগ ফ্রঁসেজ (, ; ) হল কেবেক সরকারের অধীনে একটি মন্ত্রণালয়, যার দায়িত্ব হল ফরাসি ভাষার প্রচার, বর্ধিতকরণ ও সুরক্ষা নিশ্চিত করা এবং কেবেক প্রদেশের একমাত্র দাফতরিক ভাষা হিসেবে এর মর্যাদা নিশ্চিত করা। এছাড়াও মন্ত্রণালয়টি প্রদেশের ভাষানীতি ও পরিকল্পনা, জ্ঞানের জন্য সমর্থন, কেবেকের ভাষাগত ঐতিহ্যের প্রচার ও বর্ধনের জন্য দায়ী।  ফরাসি ভাষার সনদের বিধানগুলোর পাশাপাশি সিদ্ধান্ত নেওয়া পদক্ষেপগুলোর ধারাবাহিকতাসহ সমগ্র কেবেক সরকার প্রশাসনের সম্মতি নিশ্চিত করার জন্য মন্ত্রণালয়টি দায়িত্বপ্রাপ্ত।   ইতিহাস  মন্ত্রণালয়টি ২০২২ সালের ১লা জুন ফ্রঁসোয়া ল্যগো সরকার কর্তৃক ২৪শে মে ২০২২-এ গৃহীত কেবেকের দাফতরিক ও সাধারণ ভাষা ফরাসি সংক্রান্ত আইনের অধীনে গঠিত হয়।  মন্ত্রণালয়টি তৈরির সাথে সাথে এটি ফরাসি ভাষার প্রতিনিধিত্ব করে এবং তার নিজস্ব অধিকার রক্ষা করে। পূর্বে ফরাসি ভাষার জন্য দায়ী মন্ত্রী নিবেদিতপ্রাণ বেসামরিক কর্মচারীদের থেকে উপকৃত হতেন না এবং “দায়িত্বশীল মন্ত্রী” উপাধি বহন করতেন, উদাহরণস্বরূপ “ফরাসি ভাষার সনদের জন্য দায়ী মন্ত্রী” বা “এর সুরক্ষা ও প্রচারের জন্য দায়ী মন্ত্রী ফরাসি ভাষা” এবং তার কাজগুলিকে সাধারণত অন্য মন্ত্রীর কার্যের সাথে যুক্ত হতে দেখেছিল।  মন্ত্রণালয়টির একটি ভবন জাতীয় রাজধানী কেবেক সিটিতে এবং একটি ভবন প্রদেশিক মহানগর মন্ট্রিয়লে অবস্থিত।   সংশ্লিষ্ট সংস্থা  কেবেক সরকারের কিছু সংস্থা স্বীয় কার্যকরী সৃষ্টি থেকে মন্ত্রণালয়টিকে জবাবদিহি করে:   অফিস কেবেকোয়া দ্য লা লঁগ ফ্রঁসেজ  কমিসিওঁ দ্য তপনিমি   পাদটীকা    তথ্যসূত্র   বিষয়শ্রেণী:কেবেক সরকারের মন্ত্রণালয়
কাশফুদ দুজা বিঝামালিহি () উর্দু ভাষায় মুক্তছন্দে ও আধুনিক পদ্যরীতিতে রচিত প্রথম সীরাতুন্নবী-ভিত্তিক কাব্যগ্রন্থ। এই গ্রন্থের রচয়িতা হলেন খুরশীদ নাজির। তার মূল নাম খুরশীদ আহমদ এবং তিনি “নাজির” নামে সাহিত্যিক উপনাম ব্যবহার করে লেখালিখি করে থাকেন। গ্রন্থটি ২০২১ সালে “উর্দু মজলিস বাহাওয়ালপুর থেকে প্রকাশিত হয়েছে। বইটি ২৫৪ পৃষ্ঠার একটি পূর্ণাঙ্গ গ্রন্থ। সামসময়িক লেখাগুলোর মধ্যে খুরশিদ নাজিরের এই বইটিও পাঠক সমাজের জনপ্রিয়তা লাভ করেছিলো। উর্দু ভাষার কাব্যগ্রন্থগুলোর মধ্যে বইটি রাসুল্লাহর অন্যন্য জীবনীগ্রন্থ বলে বিবেচিত হয়।    গ্রন্থের বর্ণনা  বইটি মূলত সীরাতে রাসুলকে নিয়ে একটি দীর্ঘ মুক্তছন্দ কবিতা, কিন্তু পাঠকের সুবিধার্থে এটি বিভিন্ন ছোট-বড় পর্ব বা স্তবকে ভাগ করে উপস্থাপন করা হয়েছে। প্রতিটি স্তবকে অন্তর্ভুক্ত ঘটনা সংশ্লিষ্ট শিরোনামের অধীনে তালিকা আকারে সাজানো হয়েছে, যেন তা সহজে অনুসন্ধানযোগ্য হয়। ফলে এটি প্রচলিত গ্রন্থসমূহের সূচিপত্র বা অধ্যায় বিন্যাসের অনুরূপ হয়েছে। গ্রন্থটি যা রাসুলের জীবনবৃত্তান্তকে কেন্দ্র করে রচিত হয়েছে। যাঁরা সাহিত্যের ধারাগুলো সম্পর্কে অল্প জানেন, তারা নিবন্ধ-ধর্মী কবিতা বা মুক্তছন্দের বিষয়ে বিভ্রান্ত মন্তব্য করে থাকেন। সাধারণভাবে মুক্তছন্দ সম্পর্কে একটি ধারণা প্রচলিত যে, এটি একটি এলোমেলো লাইন ও খণ্ডিত ছন্দের এমন গদ্যছন্দ, যা প্রথাগত কবিতার রীতিনীতির বিরুদ্ধে বিদ্রোহ স্বরূপ। অনেকে এমনও মনে করেন, কবি যখন প্রথাগত রীতিতে সফল না হন, তখন মুক্তছন্দে লিখে নিজেকে সফল প্রমাণ করতে চান।কাশফুদ দুজা বিঝামালিহি, খুরশীদ নাযির, উর্দু মজলিস, বাহাওয়ালপুর   রচনাশৈলী  রাসুলুল্লাহর সীরাত নিয়ে রচিত এই মুক্তছন্দ কবিতাটি “কাশফুদ দুজা বিঝামালিহি” ‘‘বাহর হাযজ’’ ছন্দে লেখা হয়েছে। এই ছন্দে শুধুমাত্র মাফাঈলুন উপাদান ব্যবহৃত হয়ে থাকে। যখন এই উপাদান চারবার পুনরাবৃত্ত হয়, তখন তা কবিদের কাছে একটি আদর্শ ও সুরময় ছন্দ হিসাবে বিবেচিত হয়। এই ছন্দের ফলে কবিতার প্রতিটি পঙক্তি তরল, সরস ও সুরধ্বনিতে ভরপুর হয়ে উঠে এবং তা হৃদয়গ্রাহী এক গীতিময় আবহ তৈরি করে। এটি এমন একটি শিল্পসৌন্দর্যের নিদর্শন, যা কবিকে ফাসাহত ও বালাগাতের গুণে সমৃদ্ধ করে উচ্চমর্যাদাসম্পন্ন কবির অবস্থানে নিয়ে যায়। বিশেষত খুরশিদ নাজির রাসূলকে নিয়ে কাব্য লেখা নিয়ে বিখ্যাত, তিনি একমাত্র সীরাত লেখক যিনি সীরাতুন্নবীর ওপর  একটি ছন্দোবদ্ধ এবং অপরটি মুক্তছন্দে মোট দুটি কাব্যগ্রন্থ রচনা করেছেন।   কাব্যাংশের নমুনা  খুরশীদ নাযির কাশফুদ দুজা বিঝামালিহি গ্রন্থের পৃষ্ঠা ২৩-এ কবিতার সূচনায় বলেছেন, এমন কিছু কবিতার চুম্বক অংশ হলো:    — অর্থ: কল্পনার ক্যানভাসে মোহাম্মদ ﷺ-এরই প্রতিচ্ছবি জ্বলজ্বল করে।   — অর্থ: আমার অন্তরে মক্কা   — অর্থ: আমার কাছে তাঁর ভালোবাসা এক অমূল্য ধনভাণ্ডার।কাশফুদ দুজা বিঝামালিহি   আরো দেখুন    বালাগাল উলা বিকামালিহি  হাসুনাত জামিউ খিসালাহ   তথ্যসূত্র    বহিঃসংযোগ   খুরশীদ নাজির লাইব্রেরি (ইন্টারনেট আর্কাইভে)  আর্কাইভ.কমে কাশফুদ দুজা বিঝামালিহি  বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:২০২১-এর বই বিষয়শ্রেণী:উর্দু ভাষার সাহিত্য বিষয়শ্রেণী:উর্দু ভাষার বই বিষয়শ্রেণী:উর্দু ভাষায় মুহাম্মাদের জীবনীগ্রন্থ বিষয়শ্রেণী:মুহাম্মাদ সম্পর্কিত কাব্যগ্রন্থ বিষয়শ্রেণী:খুরশিদ নাজিরের বই
রোনাল্ড এ. ক্লেইন (জন্ম ৮ আগস্ট, ১৯৬১) একজন আমেরিকান রাজনীতিবিদ এবং আইনজীবী। তিনি ডেমোক্র্যাটিক পার্টির সদস্য। তিনি জো বাইডেন প্রশাসনে ২০২১ সালের ২০ জানুয়ারীর পরে ৩০ তম হোয়াইট হাউস চিফ অফ স্টাফ।  তিনি দুজন মার্কিন সহ-রাষ্ট্রপতি : আল গোর (১৯৯৫-১৯৯৯) এবং জো বাইডেনের (২০০৯-২০১১) চিফ অব স্টাফ ছিলেন।  ২০২০ সালের গোড়ার দিকে, ক্লেইন সিনিয়র উপদেষ্টা হিসাবে বাইডেনের রাষ্ট্রপতি নির্বাচনের প্রচারে যোগ দিয়েছিলেন।  ২০২০ সালের ১১ নভেম্বর ঘোষণা করা হয়েছিল যে তিনি প্রেসিডেন্ট জো বাইডেন প্রশাসনের হোয়াইট হাউসের চিফ অফ স্টাফ হবেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:বাইডেন প্রশাসনের কর্মী বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড ল স্কুলের প্রাক্তন শিক্ষার্থী
ফৌজিয়া এজাজ খান () একজন পাকিস্তানি রাজনীতিবিদ ও নারী সাংসদ। তিনি ২০০৮-২০১২ পর্যন্ত পাকিস্তান জাতীয় পরিষদের সদস্য ছিলেন।  ২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে মুত্তাহিদা কওমি আন্দোলনের প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন। দ্বৈত নাগরিকত্বের কারণে ২০১২ সালে তিনি তার জাতীয় পরিষদের সদস্য পদ থেকে পদত্যাগ করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:মুত্তাহিদা কওমি আন্দোলনের এমএনএ বিষয়শ্রেণী:মুহাজির ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:মুত্তাহিদা কওমি মুভমেন্টের এমএনএ